Raunar sker hið svokallaða landnám Ingólfs sig úr hvað varðar kumlafæð ; ef ekki væri fyrir allstóran kumlateiginn á Hafurbjarnarstöðum væri það ein stærsta eyðan í kumladreifingu á Íslandi . Raunar eru Reykjavík og Krýsuvík einu staðirnir á landinu þar sem fullvíst er að fólk var komið áður en svokölluð landnámsgjóska féll , í eldgosi um 871 . Þau dreifast misjafnlega um landið , og er mest af þeim á Suðurlandsundirlendinu , á miðhluta Norðurlands og Fljótsdalshéraði , en mjög fá kuml hafa fundist á Vesturlandi og Vestfjörðum . Á undanförnum árum hefur náðst góður árangur í því að finna kuml , en til skamms tíma fundust þau eingöngu af tilviljun , vegna uppblásturs eða framkvæmda . Ef giska ætti á staði þar sem leifar hinna fyrstu Reykvíkinga gætu hafa verið mætti nefna Grófina , vörina þar sem þeir lögðu skipum sínum ; eða vesturenda traðanna sem enn má sjá á Arnarhóli , við ósa lækjarins sem nú rennur undir Lækjargötu , en sá staður hefur einnig verið á merkjum milli Reykjavíkur og Arnarhóls . Hugsanlega hafa kumlin verið lengra í burtu frá bænum , kannski austanvert á Skólavörðuholti , eða jafnvel enn austar á merkjum milli Reykjavíkur og Laugarness , sem voru á svipuðum slóðum og Kringlumýrarbrautin nú , annaðhvort þá í Fossvogi eða við Kirkjusand . Ef til vill er til lítils að velta vöngum yfir þessu því líklegt má telja að hafi þessar grafir ekki verið horfnar af náttúrulegum ástæðum þegar þéttbýlismyndun hófst í Reykjavík þá hafi framkvæmdir seinustu tvær aldirnar örugglega eytt því sem eftir var . Á það má þó minna að lygilega mikið hefur reynst vera eftir af byggingaleifum í miðborg Reykjavíkur , þar sem þó hefur verið byggt lengst og mest , og er því aldrei að vita hvort kuml fyrstu kynslóða Reykvíkinga gætu ekki komið í ljós einhversstaðar . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .